
Проект „ПРАВОСЪДИЕ БЛИЗО ДО ХОРАТА: втора фаза”

Изх. № Ц-125/05.12.2012г.
ДО ВИСШ СЪДЕБЕН СЪВЕТ
ГРАД СОФИЯ

СТАНОВИЩЕ

за Сотир Стефанов Цацаров
кандидат за Главен прокурор на Република България
Господин Сотир Цацаров е професионален юрист с над 20 години стаж, като съдия в Пловдивски съдебен район. През последните тринадесет години е председател на Окръжен съд – Пловдив. Ние познаваме дейността на г-н Цацаров, като административен ръководител от съвместното ни сътрудничество по проект.
През 2012г. Окръжен съд – Пловдив беше обект на гражданско наблюдение в рамките на проект „Правосъдие близо до хората: втора фаза”
, финансиран от фондация „Америка за България”. 
Представената от г-н Сотир Цацаров пред ВСС Концепция е задълбочена, написана професионално в академичен стил, с използвани актуални данни; приложени са коментари, анализи и идеи за развитие.

Предимство за г-н Цацаров е активното му участие в различни форуми и работни групи, където той има ясни позиции по ключови сфери от съдебната реформа. Интересни са предложенията за електронните системи и регистри; електронен документооборот и статистика. Идеята за граждански борд, който да наблюдава дейността на прокуратурата приемаме за интересна, но според нас трябва да се приложат доказани модели, които биха подпомогнали реформата с ясни резултати. 
Главна цел на проект „Правосъдие близо до хората: втора фаза“ е да подобри отчетността, прозрачността и етиката в съдебната система в България чрез механизъм за успешно гражданско наблюдение на съда на национално ниво.
Наблюдават се ключови области от съдебната дейност от значение за съдебната реформа на местно ниво в различни съдилища в Южна България на районно и окръжно ниво.

1. Етично поведение и конфликт на интереси – Закон за предотвратяване и установяване на конфликт на интереси и Кодекс за етично поведение на българските магистрати. 

2. Отчетност, публичност и прозрачност – интернет-страници; визуализация; електронни услуги-електронно правосъдие; съдебни такси (договори, начин на плащане, комисиионни, посредници);

3. Случайното разпределение на постъпилите съдебни дела и публикуване на съдебните актове на електронните страници на съдилищата;

4. Правосъдие за деца  – приложение на Закон за закрила на детето, Семен кодекс, Закон за защита от домашно насилие, Закон за борба против протиообществените прояви на малолетни и непълнолетни, Указ за борба с дребното хулиганство. 

Гражданското наблюдение е начин обществото да получи информация как органите на съдебната власт съблюдават и спазват гражданските права на гражданите и прилагат законите. 
В резултат на наблюдението се издават доклади за всеки наблюдаван град, които са граждански одит на наблюдавания съд, защото се предоставя обратна връзка с коментари и препоръки по важни теми от съдебната дейност. 

Целта на докладите е да покаже как гражданите възприемат процесите в съдебната институция. Ние не поставяме оценка на районните съдилища как водят делата или дали са справедливи съдебните решения. 
Важно предимство на проекта е наблюдението на положителните промени в съдебната системата. Обективният анализ, конкретните данни, изводите и препоръките от гражданското наблюдение стимулира процеса на реформи и модернизация на съда.

Гражданското наблюдение насърчава диалога между гражданите, гражданското общество, съдебните институции и прокурорите.
Центърът на НПО в Разград избра 24 съдилища в 24 града в Южна България, разделени четири групи по 6 (4 районни и 2 окръжни) в три апелативни района. Наблюдаваните съдилища са групирани условно в три групи според степента на годишна натовареност. 
В резултат на гражданското наблюдение ние издадохме доклад с резултатите от гражданското наблюдение на Окръжен съд – Пловдив, от който прилагаме цитат:
„Съдът и гражданите – спазване на непрекъснато работно време на съдебните канцеларии; обслужване на граждани; състояние, архитектурна среда и достъпност на съдебната сграда, включително и съдебните зали; наличие на информационен център, информационни табели и достъпни тоалетни за граждани; наличие на стаи за адвокати и прокурори; наличие на служители за връзки с обществеността.
Два от входовете на съдебната палата в Пловдив са снабдени с рампи и широки врати за хора с увреждания, които се придвижват със специални технически средства. Тъй като сградите, в които се помещават - Окръжен и Районен съд имат топла връзка помежду си на ниво партер, няма пречка хора в инвалидни колички да се придвижват и до сградата на Районен съд. Отделно и в двете сгради има асансьори, които допълнително улесняват придвижването до всеки един от етажите. Установено бе, че канцелариите са с недостатъчно пространство, което затруднява от една страна работата на деловодителите и от друга на гражданите. На официалните входове на Окръжен и Районен съд - Пловдив са поставени електронни LCD монитори с информация за графика на съдебните заседания и съдиите-докладчици по делата. Тоалетната е на първия етаж в сградата на съда. Тя е достъпна за граждани след заплащане на 0.30 лв. Трябва да се обърне внимание обаче, че за така заплатената сума не се издава касов бон. Разположението на залите и деловодствата е посочено на специални табла на всеки етаж. Установи се, че има различие между информацията отразена на таблата и действителното нахождение на съответните канцеларии. Служителите от съдебната администрация носят баджове с имената си. Непрекъснатото работно време в съдебната администрация се спазва. Информацията за съдебните такси е обявена на касите на обслужващата съда банка, а също и на интернет-страницата на Районен съд. В съдебната сграда в град Пловдив има център, който дава информация на гражданите за видовете съдебни услуги. Съдът разполага със система за видеоконферентна връзка в съдебната зала. Безпроблемно функционира изградената вътрешна мрежа за връзка между залите, деловодствата, съдебните секретари и съдии. Като деловодна програма се ползва продуктът “Съдебно деловодство”, предоставен безвъзмездно от “Информационно обслужване” АД и внедрен още през 2000г. Програмата се актуализира ежегодно при промени в процесуалните закони и правилата за деловодна работа. През 2011 г. е сключен договор за ежемесечното й абонаментно поддържане от „Информационно обслужване” АД – клон Пловдив. Банковите комисиони за превод на съдебните такси начислявани от някои банки в съдебен район Пловдив достигат размери от 3.50 лева за един превод.“
5 декември 2012г. 




град Разград 


Георги Милков



Председател
на УС



Центърът на НПО в Разград разработва и прилага пилотни програми в подкрепа на съдебната реформа от 2004г. До момента са осъществени седем проекта за гражданско наблюдение на съда и подкрепа на съдебната система в България. В момента реализира проект „Правосъдие близо до хората: втора фаза”, подкрепен от Фондация „Америка за България”. Главната цел на проекта е да подобри отчетността, прозрачността и етиката в съдебната система в България чрез механизъм за успешно гражданско наблюдение на съда на национално ниво. Центърът на НПО в Разград създаде през 2007г. Национална НПО мрежа за гражданско наблюдение на съда в България, в която участват над 50 неправителствени организации: www.watch.ngo-rz.org
[image: image1.emf]
С подкрепата на Фондация „Америка за България”
Фондация „Америка за България” подпомага развитието и растежа на динамичен частен сектор в полза на свободна и демократична България.  Основана през 2008 година, Фондацията е наследник на Българо-американския инвестиционен фонд, създаден от Правителството на САЩ чрез Американската агенция за международно развитие. Грантовете, които Фондация „Америка за България” предоставя, продължават отношенията на доброжелателство и приятелство между народите на САЩ и България.

ВЪПРОСИ КЪМ Г-Н СОТИР ЦАЦАРОВ, Кандидат за Главен прокурор:
1. Относно участие на гражданите в съдебната реформа и мониторинг на прокуратурата: 

· Как бихте оценили прилагането на гражданското наблюдение на съдилища в България и резултатите от него? 
· Бихте ли подкрепили прилагането на гражданско наблюдение в прокуратурата на различни йерархични нива – от районна до окръжна прокуратура?
· Какви ключови теми за наблюдение бихте препоръчали да включи граждански мониторинг в прокуратурата?
· По темата “Етично поведение и конфликт на интереси”:
· Каква е Вашата позиция и одобрявате ли съдии и прокурори да членуват в тайни общества - масонски ложи, рицарски ордени; да ходят на ловни излети (лов и риболов) с политици и бизнесмени със съмнителна репутация?
· По време на гражданското наблюдение на съдилища в различни градове установихме, че съдии и прокурори не посочват конкретните размери на банковите кредити/заеми в декларациите си по ЗПУКИ. Какво е необходимо да се направи, за да се насърчи положителна практика по този важен въпрос?

· Според Вас, приемливо ли е магистрати да получават значителни дарения със съмнителен произход или кредити от децата си или частни фирми?

· Как бихте коментирал концентрацията на семейства и роднини в съдебната система, синдрома “семейно правосъдие” или  български модел “майка - съдия, баща - прокурор, дете – адвокат, брат – нотариус”?

· Според Вас, влияе ли “семейното правосъдие” на резултатите от съдебните решения? Моля, обосновете отговора си!
· Вие приемате ли за допустимо магистрати, които са съпрузи да работят в един съдебен район (на районно, окръжно, апелативно и върховно ниво) и да се явяват по съдебни дела? Моля, обосновете отговора си!

· Какво е отношението Ви към употребата на алкохолни напитки в работно време? Как бихте коментирали становището на Комисията по професионална етика на ВСС „Употребата на алкохолни напитки в минимални количества не прави магистрата негоден да изпълнява служебните си задължения.”?

2. По темата “Отчетност, публичност и прозрачност”: 

· Според Вас трябва ли всяка една прокуратура (над 160 единици) да има интернет-страница, както има всеки един съд в България? Какво ще предприемете в тази посока?
· Бихте ли оценили дейността и как бихте оптимизирали структурата и щата на окръжните прокуратури? Следствените органи продължават да имат пълна автономия в рамките на прокуратурата – разполагат със самостоятелен бюджет, отделно счетоводство, специален щат – 28 следствени отдели са преместени механично към окръжните прокуратури заедно с шофьори, домакини, административни секретари (през 2007г.). Началниците на следствените отдели в окръжните прокуратури се ползват със специална привилегия, защото са назначени на основание на промяна в Закона за съдебната власт с ранг на заместник-окръжен прокурор, като не е приложен принципа за провеждане на конкурс.
· Какво смятате да предприемете, за да се засили индивидуалната отговорност на прокурорите, за да намалее броя на оправдателните присъди по “знакови съдебни дела”, както и по много други;
· Какви конкретни стъпки бихте предприели, за да разсеете обвиненията за разпад на морала и конфликти на интереси в провинциалните прокуратури – множество “уредени дела”, създадени феодални кръгове, изнудване на бизнесмени за крупни суми?
· Какво е отношението Ви към съществуването на т.н. “бутикови” прокуратури, например в градовете Царево, Дулово, Раднево, Гълъбово, Кнежа, Брезник, Костинброд?
3. По темата “Случайното разпределение на постъпилите съдебни дела и публикуване на съдебните актове на електронните страници на съдилищата”:
· Бихте ли инициирали контролна дейност за прилагане на принципа за случайното разпределение на преписките по апелативни райони и централизиран подход за ВКП, ВАП, военна прокуратура и Специализирана прокуратура?
· Използва ли се системата за случайно разпределение също и за регулиране на натовареността на прокурорите и съдиите?

· Възможно ли е имената на определени прокурори и съдии да бъдат „изваждани“ от списъка за случайно разпределение на определено дело и после „връщани“ обратно, без системата да регистрира подобна намеса?

· Възможно ли е процентите на преписки/съдебни дела от определен тип, разпределяни на отделни прокурори/съдии да бъдат намалявани до 0%, което практически изключва отделния прокурор/съдия от списъка за случайно разпределение, а по-късно отново променяни до 100%, без системата да регистрира подобна намеса?

· Използва се програмата Word за разпечатване на резултатите от случайното разпределение - ако тази разпечатка се прилага към прокурорската преписка/съдебно дело като официален документ?
4. По темата “Натовареност”:
· Бихте ли организирали функционален анализ на темата за натовареност на прокурорите на всички нива, който да установи причините за огромния брой образувани преписки и досъдебни производства, които накрая се прекратяват? Официалните отчети на прокуратурата показват, че само един сравнително скромен процент завършват с обвинителни актове и на финала – с осъдителни присъди. Какъв е отговорът на въпроса “Какво стои зад огромната прокурорска натовареност?”
· Какво е отношението Ви към съдебните споразумения, които по думите на г-жа Ана Караиванова, главен съдебен инспектор, деквалифицират прокурорите? Последните години прокуратурата отчита устойчива тенденция на увеличаване процента на сключените споразумения с участие на прокуратурата. “Така общият брой на споразуменията (б.а. за 2011г.) е 25220 или 56,4% от осъдителните и санкционни съдебни актове.”

· Как ще коментирате факта, че над 50000 досъдебни производства са прекратени по давност само за една година? Какво бихте предприели като Главен прокурор, за да се повиши чувствително качеството на разследването и спазване на сроковете? През 2011г. са работили 1230 прокурори и всеки един е прекратил по 50 досъдебни производства. 

· Как бихте обвързали темата за натовареността с ефективността и резултатите от прокурорската дейност?
5. По темата “Правосъдие за деца”:
· Ще бъде ли приоритет в работата Ви щадящото правосъдие – съдебни процедури за деца и уязвими групи?
· Какво е отношението Ви към Указа за борба с дребното хулиганство и Закона за спортното хулиганство, в който е позволено да се налага административна мярка „задържане в поделенията на МРВ“ от 15 до 30 денонощия на санкционирани нарушители, които не са осъдени лица?

· Ще дадете ли задължителни указания прокурорите да се явяват в съдебни дела по Указа за борба с дребното хулиганство и Закона за спортното хулиганство (във връзка със Закона за закрила на детето), когато участват непълнолетни между 16 и 18г.?
· Бихте ли насочили вниманието си към приложението на Закона за защита от домашното насилие, за да се засили ролята на прокуратурата при нарушение на съдебните заповеди за съдебна защита на жертвите?

· Как ще коментирате близките по съдържание два нормативни акта - Указът за борба с дребното хулиганство и Законът за спортното хулиганство, при положение, че по първия, съдебният акт се обжалва, а по втория – не?
5 декември 2012г. 




град Разград 


Георги Милков



Председател
на УС



Проектът „Правосъдие близо до хората: втора фаза” е продължение на осъществения през 2010-2011г. едноименен проект, реализиран в Северна България. Центърът на НПО в Разград издаде Доклад за напредъка на съда
. Документът беше представен на Национална конференция в град София, проведена на 28.06.2011г. под егидата на Министъра на правосъдието, Маргарита Попова.

С подкрепата на Фондация „Америка за България”

Фондация „Америка за България” подпомага развитието и растежа на динамичен частен сектор в полза на свободна и демократична България.  Основана през 2008 година, Фондацията е наследник на Българо-американския инвестиционен фонд, създаден от Правителството на САЩ чрез Американската агенция за международно развитие. Грантовете, които Фондация „Америка за България” предоставя, продължават отношенията на доброжелателство и приятелство между народите на САЩ и България.

� www.watch.ngo-rz.org


� � HYPERLINK "http://www.vss.justice.bg/bg/antikorupcia/2012/stan-VSS-04-2012.pdf" �Становище� на Комисия “Професионална етика и превенция на корупцията” при ВСС, във връзка с материал „Пияни висши магистрати решават съдбата ни” от предаването „Разследването”, излъчено по „Нова Телевизия”, Протокол 15/09.04.2012 г.


� � HYPERLINK "http://prb.bg/uploads/documents/docs_2914.pdf" �http://prb.bg/uploads/documents/docs_2914.pdf�, стр.27


� � HYPERLINK "http://ngo-rz.org/arhives/dokladsyd2011.pdf" �http://ngo-rz.org/arhives/dokladsyd2011.pdf�. 





Носител на Златен ключ 2007 за достъп до обществена информация

